CELEX: 32019D0768
Language: da
Date: 2019-05-08 00:00:00
Title: Kommissionens gennemførelsesafgørelse (EU) 2019/768 af 8. maj 2019 om ændring af artikel 3 i vedtægten for konsortiet for den europæiske forskningsinfrastruktur »Integrated Structural Biology« (Instruct-ERIC) på grund af Det Forenede Kongeriges udtræden af Den Europæiske Union (meddelt under nummer C(2019) 3354) (EØS-relevant tekst.)

15.5.2019   
               
               
                  DA
               
               
                  Den Europæiske Unions Tidende
               
               
                  L 126/67
               
            
         KOMMISSIONENS GENNEMFØRELSESAFGØRELSE (EU) 2019/768
         af 8. maj 2019
         om ændring af artikel 3 i vedtægten for konsortiet for den europæiske forskningsinfrastruktur »Integrated Structural Biology« (Instruct-ERIC) på grund af Det Forenede Kongeriges udtræden af Den Europæiske Union
         
            
               (meddelt under nummer C(2019) 3354)
            
         
         (Kun den danske, den engelske, den franske, den italienske, den lettiske, den nederlandske, den portugisiske, den spanske, den slovakiske og den tjekkiske udgave er autentiske)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 723/2009 af 25. juni 2009 om fællesskabsrammebestemmelser for et konsortium for en europæisk forskningsinfrastruktur (ERIC) (1), særlig artikel 8, og
         ud fra følgende betragtninger:
         
                     (1)
                  
                  
                     »Integrated Structural Biology« blev oprettet som et konsortium for en europæisk forskningsinfrastruktur (Instruct-ERIC) ved Kommissionens gennemførelsesafgørelse (EU) 2017/1213 (2). I henhold til artikel 3 i dets vedtægt har det sit vedtægtsmæssige hjemsted i Det Forenede Kongerige.
                  
               
                     (2)
                  
                  
                     Det Forenede Kongerige meddelte den 29. marts 2017 sin beslutning om at udtræde af Unionen i henhold til artikel 50 i traktaten om Den Europæiske Union. Det Europæiske Råd besluttede den 11. april 2019 at forlænge den frist, der er fastsat i artikel 50, stk. 3, i TEU, og som allerede er blevet forlænget ved Det Europæiske Råds afgørelse (EU) 2019/476 (3), indtil den 31. oktober 2019. Det Europæiske Råds afgørelse ophører imidlertid med at finde anvendelse den 31. maj 2019, hvis Det Forenede Kongerige ikke har afholdt valg til Europa-Parlamentet i overensstemmelse med gældende EU-ret, og hvis det ikke har ratificeret udtrædelsesaftalen senest den 22. maj 2019. Hvis Det Forenede Kongerige ratificerer udtrædelsesaftalen før den 31. oktober 2019, finder udtrædelsen sted den første dag i måneden efter afslutningen af ratifikationsprocedurerne.
                  
               
                     (3)
                  
                  
                     Efter udtrædelsesdatoen, og uden at det berører bestemmelserne i en udtrædelsesaftale, vil det Det Forenede Kongerige blive betragtet som et tredjeland, jf. artikel 2, litra b), i forordning (EF) nr. 723/2009.
                  
               
                     (4)
                  
                  
                     I henhold til artikel 8 i forordning (EF) nr. 723/2009 skal et ERIC have sit vedtægtsmæssige hjemsted på en af sine deltageres territorium, som enten kan være en medlemsstat eller et associeret land.
                  
               
                     (5)
                  
                  
                     Kommissionen har i henhold til artikel 11 i forordning (EF) nr. 723/2009 modtaget forslag fra Instruct-ERIC om at ændre artikel 3 i vedtægten for at håndtere det tilfælde, hvor Det Forenede Kongerige bliver et tredjeland som omhandlet i forordning (EF) nr. 723/2009.
                  
               
                     (6)
                  
                  
                     Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 20 i forordning (EF) nr. 723/2009 —
                  
               VEDTAGET DENNE AFGØRELSE:
         
            Artikel 1
            Artikel 3 i vedtægten for Instruct-ERIC, jf. bilaget til gennemførelsesafgørelse (EU) 2017/1213, ændres som anført i bilaget til nærværende afgørelse.
         
         
            Artikel 2
            Denne afgørelse er rettet til Kongeriget Belgien, Kongeriget Danmark, Den Franske Republik, Staten Israel, Den Italienske Republik, Republikken Letland, Kongeriget Nederlandene, Den Portugisiske Republik, Den Slovakiske Republik, Kongeriget Spanien, Det Forenede Kongerige Storbritannien og Nordirland og Den Tjekkiske Republik.
         
         
            Udfærdiget i Bruxelles, den 8. maj 2019.
            
               
                  På Kommissionens vegne
               
               Carlos MOEDAS
               
                  Medlem af Kommissionen
               
            
         
         
            (1)  EUT L 206 af 8.8.2009, s. 1.
         
            (2)  Kommissionens gennemførelsesafgørelse (EU) 2017/1213 af 4. juli 2017 om oprettelse af Integrated Structural Biology som et europæisk konsortium for en forskningsinfrastruktur (Instruct-ERIC) (EUT L 173 af 6.7.2017, s. 47).
         
            (3)  Det Europæiske Råds afgørelse (EU) 2019/476 truffet efter aftale med Det Forenede Kongerige af 22. marts 2019 om forlængelse af fristen i henhold til artikel 50, stk. 3, i TEU (EUT L 80 I af 22.3.2019, s. 1).
      
      
         
            BILAG
            Artikel 3 i vedtægten for Instruct-ERIC:
            affattes således:
            
               
                  »Artikel 3
                  Det vedtægtsmæssige hjemsted for Instruct-ERIC er Oxford, Det Forenede Kongerige. Hvis Det Forenede Kongerige bliver et tredjeland som omhandlet i forordning (EF) nr. 723/2009, etableres det vedtægtsmæssige hjemsted i Firenze, Italien.«